**Informácia o spracúvaní osobných údajov**

1. Prevádzkovateľ **Združenie rodičov Spoločnej nemecko-slovenskej školy v Bratislave**, Bárdošova 33, 831 01 Bratislava, IČO: 360 760 82, DIČ: 2022017107, zaregistrované na MV SR podľa zákona č. 83/1990 Zb. o združovaní občanov v znení neskorších predpisov zo dňa 14. 4. 2005 pod č. VVS/1-900/90-25945 (ďalej len: „prevádzkovateľ“) si týmto dovoľuje v súlade s príslušnými ustanoveniami Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“) informovať dotknuté osoby o podmienkach spracúvania osobných údajov na **účel**:

**informovanie a zverejňovanie informácií a fotografií o aktivitách**

**v Spoločnej nemecko-slovenskej školy v Bratislave**

(ďalej len „škola“).

1. **Cieľom** takéhoto spracúvania je informovanie žiakov, ich zodpovedných zástupcov, ako aj verejnosti o činnosti a aktivitách školy, zdokumentovanie a uchovávanie týchto informácii ako súčasť spoločnej histórie, ďalej propagovanie slušného správania a vhodných a spoločensky akceptovaných spôsobov správania a medziľudských vzťahov v rámci školskej výučby a výchovy.
2. **Kontaktné údaje Prevádzkovateľa.** Prevádzkovateľa je možné vo všetkých veciach týkajúcich sa spracúvania podľa tejto informácie kontaktovať:

* na e-mailovej adrese: [gdpr@deutscheschule.sk](mailto:gdpr@deutscheschule.sk),
* telefonicky na +421 2 2042 2810 alebo
* písomne na adresu sídla prevádzkovateľa (Združenie rodičov Spoločnej nemecko-slovenskej školy v Bratislave, Bárdošova 33, 831 01 Bratislava, poznámka „GDPR“).

1. **Zoznam spracúvaných osobných údajov.** V rámci tohto účelu prevádzkovateľ môže spracúvať, a to samostatne alebo vo vzájomnej kombinácii meno a priezvisko dotknutej osoby, označenie triedy v príslušnom školskom roku, reportážne fotografie a kamerový záznam, ktoré sú vyhotovené

* pri činnosti dotknutej osoby v rámci školy (napr. situačné zábery z vyučovania, priebehu školských súťaží, reprezentovania školy, aktivít v školskom klube a pod.),
* pri návšteve školy alebo akcií organizovaných školou,
* pri podieľaní sa na aktivitách školy v súvislosti s výkonom zamestnania, verejnej alebo inej funkcie alebo záujmu dotknutej osoby (napr. osobitné školské akcie s účasťou rodičov, príbuzných a priateľov detí, verejne činných osôb a inej verejnosti a pod.).

1. **Právny základ spracúvania:** Prevádzkovateľ spracúva tieto osobné údaje na základe výslovného slobodného, konkrétneho, informovaného a jednoznačného súhlasu dotknutej osoby udeleného v súlade s čl. 6 ods. 1 písm. a) Nariadenia priamo dotknutou osobou alebo v prípade detí ich zodpovedným zástupcom, a to najmä v písomnej forme. Súhlas na vyhotovenie a spracúvanie fotografie alebo kamerového záznamu je získavaný a poskytovaný zo strany dotknutej osoby aj ústne, a to v prípadoch, ak by jeho získanie v písomnej forme bolo neprimerane náročné. Prevádzkovateľ sa zaväzuje prijať také organizačné opatrenia, aby dotknuté osoby boli vždy na vyhotovovanie fotografie a/alebo kamerového záznamu vopred upozornení (napr. viditeľným a ľahko dostupným grafickým zobrazením, slovným upozornením a pod.) a teda, aby dotknuté osoby mali ešte pred vyhotovením fotografie, resp. kamerového záznamu právo slobodne a bez akýchkoľvek sankčných následkov zabrániť zaznamenávaniu prejavov ich osobnej povahy.

V prípadoch, v ktorých sa prevádzkovateľovi nepodarilo získať súhlas dotknutej osoby so spracúvaním na vyššie uvedený účel, prevádzkovateľ spracúva tieto osobné údaje na základe oprávneného záujmu podľa čl. 6 ods. 1 písm. f) Nariadenia, ktorým je informovanie žiakov, ich zodpovedných zástupcov, ako aj širokej verejnosti o činnosti a aktivitách školy, zdokumentovanie a uchovávanie týchto informácii ako súčasť spoločnej histórie, ďalej propagovanie slušného správania a vhodných a spoločensky akceptovaných spôsobov správania a medziľudských vzťahov v rámci školskej výučby a výchovy.

Prevádzkovateľ pri vyhotovovaní fotografií a kamerového záznamu vždy dbá na zásady slušného spolunažívania tak, aby spracúvané osobné údaje nespôsobovali zníženie vážnosti alebo poškodenie povesti dotknutej osoby.

1. **Príjemcovia osobných údajov:** Osobné údaje prevádzkovateľ sprístupňuje predovšetkým dotknutým osobám, ktorých osobné údaje sa spracúvajú, najmä prostredníctvom uzavretých skupín užívateľov sociálnej siete a aplikácii používaných školou (napr. Edupage a Facebook). Tie osobné údaje (najmä fotografie, resp. kamerové záznamy), ktoré majú väčšiu dokumentárnu hodnotu vo vzťahu k aktivitám alebo histórii školy alebo osobitne propagujú slušné správanie a vhodné a spoločensky akceptované spôsoby správania a medziľudských vzťahov v rámci školskej výučby a výchovy, sú sprístupňované aj návštevníkom školy prostredníctvom vhodných nosičov v budove školy, ďalej verejnosti úzko spätou so školou, organizáciám úzko spätým alebo spolupracujúcim so školou, ako napr. Deutsche Botschaft, Goethe Institut, Pressburger Zeitung prostredníctvom internetu (webového sídla školy), sociálnych sietí (napr. facebook), ako aj tlačových publikácii (školské noviny, ročenky, kroniky školy) a pod. K osobným údajom majú v nevyhnutnom rozsahu prístup aj dodávatelia prevádzkovateľa zodpovední za prevádzku počítačovej siete, prevádzku sociálnych sietí školy alebo participujúci na príprave tlačových publikácii, a v prípadoch stanovených v príslušných právnych predpisoch aj orgány činné v trestnom konaní, dozorný orgán, ako aj orgány určené na uplatnenie a vymáhanie práv školy (súdne orgány).
2. **Informácia o povinnosti poskytnúť osobné údaje:** Súhlas na spracúvanie osobných údajov (vrátane prejavov osobnej povahy) je dobrovoľný. Poskytovanie osobných údajov na účel uvedený vyššie nie je zákonnou, ani zmluvnou požiadavkou a ani požiadavkou, ktorá je potrebná na uzavretie zmluvy. Dotknutá osoba nie je povinná poskytnúť osobné údaje. Prevádzkovateľ sa zaväzuje, že v prípade, ak dotknutá osoba využije svoje právo neposkytnúť osobné údaje, bude rešpektovať jej vôľu a nebude voči nej vyvodzovať žiadne sankčné následky.
3. **Prenos do tretích krajín:** Prevádzkovateľ neuskutočňuje žiaden prenos osobných údajov do tretej krajiny alebo medzinárodným organizáciám.
4. **Doba uchovávania údajov:** Prevádzkovateľ uchováva osobné údaje na tento účel na dobu 20 rokov odo dňa získania súhlasu na ich spracúvanie. Ak spracúvané osobné údaje majú osobitnú dokumentačnú hodnotu o aktivitách a histórii školy, doba spracúvania bude predstavovať dobu trvania prevádzky školy, pričom prevádzkovateľ vynaloží primerané úsilie, aké je možné od neho požadovať, aby zabezpečil uchovanie takýchto osobných údajov oprávnenými subjektami z oblasti archívnictva.
5. **Práva dotknutej osoby:** Každá dotknutá osoba má v súlade s príslušnými stanoveniami Nariadenia právo požadovať od prevádzkovateľa prístup k osobným údajom, ktoré sa jej týkajú (čl. 15 Nariadenia), ďalej má právo na opravu osobných údajov (čl. 16 Nariadenia), vymazanie (čl. 17 Nariadenia) alebo obmedzenie spracúvania (čl. 18 Nariadenia), právo namietať voči spracúvaniu (čl. 21 Nariadenia), ako aj právo na prenosnosť údajov (čl. 20 Nariadenia). Každá dotknutá osoba je oprávnená kedykoľvek odvolať udelený súhlas na spracúvanie osobných údajov. Odvolanie súhlasu nemá vplyv na zákonnosť spracúvania založeného na súhlase udelenom pred jeho odvolaním. Všetky uvedené práva si dotknutá osoba môže uplatniť prostredníctvom zodpovednej osoby určenej prevádzkovateľom, ktorú možno kontaktovať hociktorým zo spôsobov uvedeným v bode 2. tejto informácie.
6. **Právo podať sťažnosť:** Dotknutá osoba môže podať sťažnosť voči spracúvaniu svojich osobných údajov prevádzkovateľom dozornému orgánu, ktorým je v Slovenskej republike Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27. Viac informácii a vzor podnetu sa nachádza na: [Úrad na ochranu osobných údajov Slovenskej republiky](https://dataprotection.gov.sk/sk/urad/konanie-ochrane-osobnych-udajov/)

(https://dataprotection.gov.sk/sk/urad/konanie-ochrane-osobnych-udajov/)

1. Prevádzkovateľ vyhlasuje, že pri spracúvaní osobných údajov na vyššie uvedený účel nedochádza k automatizovanému rozhodovaniu ani k profilovaniu.